Mooimaaksessie – Karina Berner (29): "Ek voel soos 'n prinses en 'n model!" | SARIE
FOTO: Veronique Mills UITRUSTING: Slate	12 Desember 2013
Mooimaaksessie – Karina Berner (29): "Ek voel soos 'n prinses en 'n model!"	deur Glamour Makeover-mooimaakspan
Karina Berner (29) van Kuilsrivier is 'n fisioterapeut en gee ook klas by die fisioterapie-departement aan die Universiteit van Stellenbosch. FOTO: Veronique Mills
Karina het die mooiste kleur hare en pragtige oë. Ek het warm bruin en brons oogskadu gebruik met perske ondertone vir haar wange en lippe om haar ligte vel te verwarm.
Karina hou daarvan om te eksperimenteer met glansryke klere, daarom het ek klere gekies wat dramaties, maar tog vroulik is. Die sjiek style in warm neutrale kleure, koper, goud en swart het haar fyn liggaamsbou, veltoon en haarkleur pragtig gekomplementeer.
Ek was mal oor Karina se makeover, dit was baie dramaties en het lekker gespeel met die swart en goue kleure. Ek het ook besluit om 'n klein video te neem van die sessie. Kyk daarna onderaan dié artikel.
Wat sê Karina?
Dit was 'n moeilike en deurmekaar jaar en ek het myself by tye erg afgeskeep. Maar die nuwe jaar bring nuwe dinge en daarom wou ek voor die Nuwejaar 'n ordentlike mooimaaksessie kry.
My oë, glimlag en my hare.
Romanties, vroulik en dalk ook boheems sjiek. En ek hou van alles wat skitter en blink! Ek hou baie van die nousluitende aandrokkies wat ander mense dra, maar tydens hierdie sessie het ek geleer ek hoef nie bang te wees om self dit te dra nie. Dit is eintlik baie vleiend!
Ek het die vorige sessies in diepte bestudeer en ek het geweet dit gaan onmoontlik wees om nié mooi te lyk nie!
O JA! Ek het nie gedink ek gaan so erg verras wees nie, want ek is al voorheen professioneel mooigemaak (vir my troue), en dit was ook pragtig… maar hierdie was net…wow…anders!
Definitief die mooimaakspan en hoe hulle die hele ervaring soos 'n droom laat voel – ek het soos hulle vriendin, 'n prinses én 'n model gevoel! En dan het ek totaal verlief op een van die aandrokkies geraak.
My man se eerste woorde: "I married a hottie!" Dit was my skoonpa se verjaarsdag-partytjie die aand en al die gaste het baie van my nuwe voorkoms gehou.
Ek sal dit beslis kan doen. Dit was lekker om paar nuwe idees te kry. Winkels, hier kom ek! En van nou af krul ek my hare!
Dit het beslis weer 'n huppel in my stap gesit en my sprankel is weer terug! Elke vrou verdien so 'n ervaring.